KWM แรลลี่ยาว! 3 วันพุ่ง 50% เล็งขายเครื่องสำอาง CBD กัญชง Q3
KWM แรลลี่ยาว! 3 วันพุ่ง 50% เล็งขายเครื่องสำอาง CBD กัญชง Q3/65 หลังได้รับใบอนุญาตจาก อย. คาดดันผลงานครึ่งปีหลังโตแกร่ง
KWM แรลลี่ยาว! 3 วันพุ่ง 50% เล็งขายเครื่องสำอาง CBD กัญชง Q3/65 หลังได้รับใบอนุญาตจาก อย. คาดดันผลงานครึ่งปีหลังโตแกร่ง
15 ก.ค. 2565

ผู้สื่อข่าวราย บริษัท เค. ดับบลิว. เม็ททัล เวิร์ค จำกัด (มหาชน) หรือ KWM ณ เวลา 10:50 น. อยู่ที่ระดับ 3.56 บาท บวก 0.44 บาท หรือ 14.10% ด้วยมูลค่าซื้อขาย 328.95 ล้านบาท ราคาหุ้นแรง 3 วันติดโดยนับตั้งแต่หุ้นยืนที่ระดับ 2.38 บาท เมื่อวันที่ 11 ก.ค.65 จนถึงล่าสุดหุ้นปรับตัว 49.57%

โดยก่อนหน้านี้(9มิ.ย.65) นายอุกฤษณ์ วนโกสุม รองกรรมการ KWM เปิดเผยว่า บริษัท แล็บแอคทีฟ จำกัด ซึ่งเป็นบริษัทร่วมทุน (JV) โดย KWM ถือหุ้นในสัดส่วน 51% ได้รับเลขที่จดแจ้งผลิตภัณฑ์เครื่องสำอาง ที่มีส่วนผสมสารสกัดจากกัญชงในส่วนของ CBD (Cannabidiol) จากสำนักงานคณะกรรมการอาหารและยา (อย.) เป็นที่เรียบแล้ว ส่งผลให้บริษัทฯมีแผนในการเตรียมจำหน่ายผลิตภัณฑ์เครื่องสำอางที่มีส่วนผสมของ CBD ที่ได้รับเลขจดแจ้งจากทางอย. ภายในช่วงไตรมาส 3/65 นี้ พร้อมกันนี้ บริษัทฯเตรียมเดินหน้าขอใบอนุญาตเพื่อตั้งโรงสกัดสาร CBD จากพืชกัญชง และ กัญชา โดยเบื้องต้นคาดว่าจะเห็นความชัดเจนภายในระยะเวลา 2-3 เดือน
ทั้งนี้ปัจจุบัน อย. อยู่ระหว่างการปรับปรุงแก้ไขกฎระเบียบต่างๆให้มีความเหมาะสมมากยิ่งขึ้น อาทิ เวลาของใบอนุญาติที่ยาวขึ้น และอาจจะอนุญาตให้สามารถสกัดสมุนไพรไทยชนิดอื่นๆร่วมได้ด้วย ก่อนที่จะพัฒนาผลิตภัณฑ์ใหม่ออกมาจำหน่ายเพิ่มเติม เพื่อการพัฒนาอัตลักษณ์ ให้มีความชัดเจน ทั้งด้านแพคเกจจิ้ง รวมถึง กลิ่น และเนื้อสัมผัส
“บริษัทฯจะเริ่มจากการจำหน่ายสินค้าที่มีขนาดเล็ก ในรูปแบบซองก่อน เพื่อกระตุ้นการดึงดูดในการตัดสินใจซื้อได้ง่าย และเป็นการตอบโจทย์กลุ่มลูกค้าให้คนเข้าถึงผลิตภัณฑ์ผลิตภัณฑ์เครื่องสำอางและสกินแคร์ ที่มีส่วนผสมของสาร CBD ก่อน เพื่อที่จะให้คนเห็นถึงคุณภาพของสินค้า ก่อนที่จะขยายในระยะถัดไปที่มาพร้อมโรงสกัด สินค้าตัวใหม่ ที่มีอัตลักษณ์ที่ดีขึ้น ทั้งเรื่องของกลิ่น เนื้อสัมผัส ที่จะพัฒนาสูตรให้ดียิ่งขึ้น ”
อย่างไรก็ตาม ภายหลังจากที่รัฐบาลได้ปลดล็อกใบกระท่อมออกจากบัญชียาเสพติด บริษัทฯได้เดินหน้าก่อสร้างและติดตั้งเครื่องสกัดสารจากใบกระท่อม พร้อมทั้งมองหาเกษตรกรผู้ปลูกประท่อมที่ได้มาตรฐานและมีคุณภาพสูงเข้ามาเป็นพันธมิตร (Contract farming) รวม1 ล้านต้น
ซึ่งปัจจุบันมีผู้ประกอบการรายใหญ่ ให้ความสนใจและเข้ามาเจรจาเพื่อที่จะทำสัญญาซื้อสารสกัดจากใบกระท่อมหลายราย ที่คาดว่าจะเซ็นสัญญาได้เร็วๆนี้ ก่อนที่จะเริ่มจำหน่ายสารสกัดจากใบกระท่อมได้ภายใน 3 เดือน ที่ 5,000 -10,000 ลิตรต่อเดือน